এগোচ্ছে গরমের ছুটি, কিন্তু হতে চলেছে কি অতিরিক্ত ক্লাস?

ওয়েব ডেস্ক: ফেব্রুয়ারি (February) মাস থেকেই খেল দেখাতে শুরু করেছে আবহাওয়া। তীব্র গরম! যার জেরে অভিভাবকরা চিন্তায় ছিল তাদের সন্তানকে নিয়ে। গরমে অসুস্থ হওয়ার প্রবণতাও চেয়ে প্রচুর। আর সেই কথাকেই মাথায় রেখে শিক্ষা দফতরের পক্ষ থেকে এগিয়ে আনা হয়েছে গরমের ছুটি (Summer Holiday)। ইতিমধ্যেই নোটিশ জারি করে শিক্ষা দফতরের (Education Department) পক্ষ থেকে জানিয়ে দেওয়া হয়েছে ৩০ এপ্রিল থেকে রাজ্যের সমস্ত প্রাথমিক ও উচ্চ প্রাথমিক সরকারি স্কুলে শুরু হবে গরমের ছুটি।

তবে এতো আগে থেকে গরমের ছুটি পরে যাচ্ছে, তাতে শিক্ষার্থীদের পড়াশোনায় ঘাটতি পরবে। উপায় কী? স্কুল খুললে হবে অতিরিক্ত ক্লাস।

আরও পড়ুন: জাল সার্টিফিকেট নিয়ে ডাক্তারি পড়ার অভিযোগ এসএসকেএমে

তবে উত্তরবঙ্গে গরমের দাপট দক্ষিণবঙ্গের তুলনায় বেশকিছুটা কম। ছুটির আওতায় নেই দার্জিলিং এবং কালিম্পং জেলার পাহাড়ি এলাকার স্কুলগুলো। সেখানে ক্লাস যেমন চলছে তেমনই চলবে।

তবে ছাত্রছাত্রীদের কথা মাথায় রেখে ৩০ এপ্রিল থেকে গরমের ছুটি পরছে, তারপর হবে অতিরিক্ত ক্লাস।

কিন্তু ক্লাস নিয়ে এত কেন চিন্তায় শিক্ষক শিক্ষিকারা?

৩০ এপ্রিল থেকে ছুটি হলেও, মাসে বেশকয়েকটা ছুটি রয়েছে। ১০ এপ্রিল মহাবীর জয়ন্তী। তারপর, ১৪ এবং ১৫ এপ্রিল পয়লা বৈশাখের ছুটি। এছাড়াও রয়েছে গুড ফ্রাইডে। শুধুতাই রয়েছে বেশকয়েকটা রবিবার। সব মিলিয়ে ৩০ এপ্রিল থেকে ছুটির আগে রয়েছে বেশ কয়েকটা ছুটি। যার জেরেই শিক্ষকদের ইচ্ছে স্কুল খোলার পর অতিরিক্ত ক্লাস করাবেন তারা। কিন্তু এখনও সেই বিষয়ে কোন বিজ্ঞপ্তি জারি করেনি শিক্ষা দফতর।

দেখুন অন্য খবর