৩০ এপ্রিল থেকে স্কুলে গরমের ছুটি, ঘোষণা মুখ্যমন্ত্রীর

কলকাতা: এপ্রিলের শুরুতেই হাঁকিয়ে ছক্কা গরমের। বাড়ছে গরমের দাবদাহ। হাঁসফাঁস গরমের হাত থেকে পড়ুয়াদের মুক্তি দিতে ৩০ এপ্রিল থেকে গরমের ছুটি (Summer Vacation) ঘোষণা করলেন মুখ্যমন্ত্রী মমতা বন্দ্যোপাধ্যায়। বৃহস্পতিবার নবান্নে সাংবাদিকদের মুখোমুখি হয়ে ঘোষণা করেন তিনি।

আরও পড়ুন: রায় মেনে নিতে পারছি না: মমতা

এদিন মুখ্যমন্ত্রী বলেন, “ এবছর গরমটা বেশি। তাই প্রাথমিক ও উচ্চমাধ্যমিক বিদ্যালয়গুলিতে গরমের ছুটি পড়ে যাবে। এছাড়া ১০ এপ্রিল মহাবীর জয়ন্তী। ১৪ এবং ১৫ এপ্রিল পয়লা বৈশাখের জন্য ছুটি। এছাড়া বেশ কয়েকটা রবিবার আছে। ৩০ এপ্রিলের মধ্যে বারো-তেরোদিন ছুটির মধ্যে চলে যাবে। আগে মে মাসে ছুটি পড়ত। এখন গরমটা বেশি। তাই এবার সিদ্ধান্ত নিয়েছি। শিক্ষামন্ত্রীও আমাকে জানিয়েছে ছুটিটা ৩০ এপ্রিল থেকে পড়বে।”